अपनी जीत की खुशी में मैं सामने बिस्तर पर बैठी बड़ी मुसीबत को अनदेखा कर गया. सामने बिस्तर पर मेरा छोटा भाई चादर की तरह बिछा हुआ था. हमारी बातें सुनने के बाद वो अंडरटेकर की तरह उठा और बोला, ‘अरे अंकल कुछ नहीं होता, ये सब झूठ-झूठ बोल रहा है, लाइए हम इंस्टॉल कर देते हैं, बहुत सही चीज़ होती है WhatsApp’ और अगले 20 मिनट तक अंकल की How To Use WhatsApp क्लास चली. प्रोजेक्ट में अंकल को ग्रुप बनाने के लिए दिया गया. अंकल ने कांपती उंगलियों से एक ग्रुप बनाया और उसमें मुझे और मेरे छोटे भाई को जोड़ दिया. मुझे लगा चलो बात आई-गई में ख़त्म हो जाएगी. लेकिन रेत में सिर धंसा लेने से रेगिस्तान की आंधी नहीं रुकती.